== Stilarter ==
[[Fil:Tango dance pattern.png|thumb|right|250px|[[Rytme]]n i tango.<ref name="Blatter">Blatter, Alfred (2007). ''Revisiting music theory: a guide to the practice'', p.28. {{ISBN|0-415-97440-2}}.</ref>]]
Dansen har udviklet sig i forskellige grene, navnlig den argentinske og den [[Europa|europæiske]], som har lidt forskellige stiludtryk. Den europæiske tango opstod omkring [[1910]] efter argentinsk forbillede og blev i det efterfølgende årti tilpasset og fik en etableret form via udbredelsen i danseskolerne. Dansen er blevet indarbejdet på linje med andre standarddanse og er en [[turneringsdans]] med et internationalt standardiseret figurrepertoire. Her er tempoet normeret til 33 takter i [[minut]]tet.
{{Quote box |quoted=true |bgcolor=#FFFFF0 |salign=center|quote= [Dansens] grundlæggende tema er forførelsen. Det handler om, at manden viser ekstremt hensyn og opmærksomhed over for kvinden, samtidig med at han tager initiativet og ansvaret for, at alt går godt. Mandens primære opgave er, at kvinden har det godt. […] På den ene side styrer han med fast hånd for at undgå, at hun kommer i problemer med sine skridt og sin ligevægt, […] på den anden side sørger han først og fremmest for, at hun stråler. At hun har det godt og føler sig smuk.|source= - citat fra Toxværds bog<ref>Toxværd (2006), s. 95</ref>|align=right|width=30em}}
Den argentinske tango er en mere [[Improvisation|improviseret]] dans, hvor det grundlæggende trin er almindelig gang, og der forekommer ofte også [[temposkift]]. Hvor den europæiske tango er formet af konkurrenceelementet som sætter stilisme og præsentation i højsædet, er den argentinske tango mere præget af det sociale element, som lægger vægten på føring, variation og flydende dans. Det viser sig bl.a. også i forskellen i dansefatning hvor den argentinske minder om en omfavnelse, mens den europæiske føres inden for en ramme med noget større afstand mellem de dansende.
Musik